
ДО
ПРЕДСЕДАТЕЛЯ НА
ОБЩИНСКИ СЪВЕТ
ГР. БУРГАС

ДОКЛАДНА ЗАПИСКА
ОТ ДИМИТЪР НИКОЛОВ НИКОЛОВ
КМЕТ НА ОБЩИНА БУРГАС


ОТНОСНО: Заявление за издаване на разрешително за водовземане на минерална вода от находище „Изворище“, с. Изворище, Община Бургас.



УВАЖАЕМИ ГОСПОДИН ПРЕДСЕДАТЕЛ,
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

            С Решение № 13 от 22.01.2013 г. на Министъра на околната среда и водите, на Община Бургас бе предоставено безвъзмездно за управление и ползване находище на минерална вода, изключителна държавна собственост - „Изворище“, с. Изворище, Община Бургас, за срок от 23 години.
            След проведени от Община Бургас подробни, допълнителни проучвания на находище „Изворище“, със Заповед № РД-179 от 06.03.2014 г. на Министъра на околната среда и водите са утвърдени експлоатационните ресурси  на находището – 10,39 л/сек, както и технически възможния дебит на водовземните съоръжения, разкрили минерална вода: сондаж Б-81 – 3,41 л/сек и сондаж Б-108 – 6,98 л/сек.
           Към настоящия момент, разрешеният за ползване дебит от сондаж Б-81 е 0,46 л/сек, предоставен с разрешително за водовземане на минерална вода, издадено от Министъра на околната среда и водите, свободните водни количества – 2,95 л/сек. За сондаж Б-108 свободните водни количества са 6,98 л/сек.
           С влезлите в сила от 01.01.2011 г. изменения на Закона за водите, за предоставеното на Община Бургас за управление и ползване находище на минерална вода „Изворище“, на основание §133, ал.7, т.2, буква „в“ и т.1, буква „б“ от ПЗР към ЗИД на Закона за водите, Кметът на Община Бургас след решение на Общински съвет предоставя права за водовземане, чрез издаване на разрешителни за водовземане на минерална вода.
           В тази връзка в Община Бургас е постъпило заявление с вх. № 70-00-8596/11.12.2015 г. на „Водоснабдяване и канализация“ ЕАД гр. Бургас за издаване на разрешително за водовземане на минерална вода от сондаж Б-108 на находище „Изворище“. Целта на заявеното използване на водата – за питейно-битово водоснабдяване на кв. Банево, гр. Бургас, с проектен дебит – 3,77 л/сек.
           На основание чл.52, ал.3 от Закона за водите параметрите на исканото водовземане от „Водоснабдяване и канализация“ ЕАД гр. Бургас са съгласувани с Басейнова дирекция 
за Черноморски район Варна с писмо вх. № 70-00-8596/14.03.2016 г. В изпълнение на чл.62а, ал.1 и ал.2 от Закона за водите на интернет страницата на Община Бургас от 30.03.2016 г. е обявена инициативата на „Водоснабдяване и канализация“ ЕАД гр. Бургас за водовземане на минерална вода. След изтичане на законоустановения срок в Община Бургас няма постъпили предложения и възражения.
            Предвид гореизложеното, на основание чл.21, ал.1, т.8 от ЗМСМА и § 133, ал.7 от ПРЗ към ЗИД на Закона за водите във връзка с чл.52, ал.1, т.3 от Закона за водите, предлагам Общински съвет Бургас да вземе следното:
         


РЕШЕНИЕ:

1. Искането за издаване на разрешително за водовземане на минерална вода  от находище „Изворище“ е в съответствие с политиката, приета с Плана за развитие на Община Бургас, както и с Програмата за опазване на околната среда на Община Бургас.
2. Да бъде издадено разрешително за водовземане на минерална вода от сондаж          Б-108, находище „Изворище“, на „Водоснабдяване и канализация“ ЕАД гр. Бургас, ЕИК 812115210, със седалище и адрес на управление гр. Бургас, кв. „Победа“, ул. „Ген. Вл. Вазов“ № 3, представлявано от инж. Ганчо Йовчев Тенев, за срок от 10 /десет/ години от датата на влизане в сила на разрешителното, при следните експлоатационни параметри – за питейно-битово водоснабдяване на кв. Банево, гр. Бургас:

Проектни параметри на използване:
· средноденонощен дебит - до 3,77 л/сек;
- годишен воден обем: до 30 000 м3/год., 
· разрешен сезонен воден обем, в т.ч. период на черпене – 01.07 – 30.09 /92 дни/;
· максимално допустимо експлоатационно понижение във водовземното съоръжение - Sмакс.доп.= 26,64 м;
3. За разрешеното ползване на минерална вода да бъде заплащана такса, съгласно Приложение 7 „Тарифа на местните такси и цени на услуги и права за ползването на минерална вода, предоставяни от Община Бургас“ от Наредбата за определянето и администрирането на местните такси и цени на услуги на територията на Община Бургас, приета от Общински съвет Бургас. 



ДИМИТЪР НИКОЛОВ
Кмет на Община Бургас
